Document ID: /roh_data/filtered/fineweb-2-filterrobots_roh.jsonl.gz/4203

La caverna vegn ad avair ina grondezza da 1'200 meters quadrat. Ella ha era spazi per ina turbina che las Ovras electricas da Turitg EWZ vulan endrizzar sch'i dat daners dal program dal KEV (indemnisaziun per cuvrir ils custs da la furniziun d'electricitad).
Fin 400 liters la secunda per la Gelgia
L'aua che vegn en l'avegnir a cular en la Gelgia, vegn a sortir entras bischens ord la svidera da fund existenta. Igl è previs che 200 fin 400 liters la secunda vegnan ad ir en la Gelgia. La regenza ha approvà il project. Il mument è quel exponì tar l'uffizi d'energia e traffic. Sche tut va tenor plan, vul la EWZ terminar cun las lavurs en il decurs da la stad 2019. La EWZ è obligada da laschar cular aua en la Gelgia. Il mument vegn tut l'aua dal lai da fermada da Marmorera duvrada per la producziun d'electricitad.
RR actualitad 07:00